OŠ RUDOLFA STROHALA LOKVE

PROGRAM PREDŠKOLSKOG ODGOJA

ŠKOLSKA 22, 51316 LOKVE

KLASA: 601-04/23-01/04

URBROJ: 2112-38-01-23-01

Lokve, 10.05.2023. godine

Na temelju članka 9. stavka 5. Statuta OŠ Rudolfa Strohala Lokve, OŠ Rudolfa Strohala objavljuje

**NATJEČAJ**

**ZA UPIS DJECE U PROGRAM PREDŠKOLSKOG ODGOJA PRI OŠ RUDOLFA STROHALA ZA PEDAGOŠKU 2023./2024. GODINU**

a) ZAHTJEVI ZA NASTAVAK KORIŠTENJA USLUGA (dosadašnji korisnici usluga)

ili

b) PRIJAVA ZA UPIS DJECE (novo prijavljeni)

podnose se

**OD 15.05. DO 19.05.2023.GODINE**

elektroničkom prijavom putem e-mail d.v.lokve@gmail.com ili fizičkim dolaskom u prostorije Programa predškolskog odgoja od 08:00 do 14:00 h

**I. VRSTE PROGRAMA**

a) REDOVITI POLUDNEVNI (6 satni) VRTIĆKI PROGRAM (za djecu od navršene 3.godine života)

U vrtićke programe u pravilu se upisuju djeca koja do 31. 8. tekuće kalendarske godine navrše 3 godine života.

**II. UVJETI UPISA**

**A. ZA POSTOJEĆE KORISNIKE USLUGA**

Roditelj djeteta koje je upisano u prethodnoj pedagoškoj godini dužan je u upisnom roku predati Zahtjev za nastavak korištenja usluga. Roditelj-korisnik usluga dužan je podmiriti dugovanja za prethodno korištenje usluge PPO-a u trenutku predaje Zahtjeva.

**B. ZA NOVOPRIJAVLJENE**

Dokumentacija za upis:

**a) OSNOVNI DOKUMENTI:**

1. popunjena i potpisana *Prijava za upis* (dostupna u Dječjem vrtiću i na internet stranici OŠ i Općine Lokve),

2. presliku rodnog lista djeteta ili izvatka iz matice rođenih ili elektronički zapis istog,

3. ispunjen obrazac Provjera prebivališta roditelja i djece ili elektronički zapis istog,

4. preslike osobnih iskaznica oba roditelja/skrbnika (samohranog roditelja),

5. Potvrda o obavljenom sistematskom pregledu djeteta prije upisa u PPO ne starija od 30 dana

**b) DOKUMENTI KOJIMA RODITELJ ILI SKRBNIK DOKAZUJE PRAVO NA PREDNOST PRI UPISU:**

* + potvrda o radnom statusu roditelja – elektronički zapis o radno pravnom statusu sa Hrvatskog zavoda za mirovinsko osiguranje (ne stariji od 30 dana od podnošenja Zahtjeva za upis)
	+ potvrda poslodavca o zaposlenju roditelja
	+ potvrda visokoškolske ustanove o statusu redovnog studenta
	+ dokaz o samohranosti (smrtni list za preminulog roditelja, rješenje Centra za socijalnu skrb o privremenom uzdržavanju djeteta – kada je drugi roditelj lišen poslovne sposobnosti, kada mu je oduzeto pravo na roditeljsku skrb i kada je na dugotrajnom izdržavanju kazne zatvora)
	+ nalaz i mišljenje liječničkog povjerenstva Centra za socijalnu skrb ili Odluka drugog nadležnog tijela – za djecu s teškoćama u razvoju
	+ za svako dijete u obitelji mlađe od 18 godina rodni list, izvadak iz matice rođenih ili odgovarajući elektronski zapisa
	+ rješenje mjerodavne službe o priznatom statusu invalida ili žrtve Domovinskog rata, statusu invalida
	+ rješenje o priznavanju prava na dječji doplatak
	+ sudsku odluku i rješenje Centra za socijalnu skrb o smještaju djeteta u udomiteljsku obitelj

Svi navedeni dokumenti prilažu se uz Zahtjev za nastavak korištenja usluga ili Zahtjev za upis

elektroničkim putem skenirani u PDF obliku ili fotografirani.

**III. NAČIN OSTVARIVANJA PREDNOSTI PRI UPISU**

Ako Dječji vrtić ne može zadovoljiti sve zahtjeve roditelja/skrbnika za upis djece u redoviti program prednost će imati djeca: roditelja žrtava i invalida Domovinskog rata, oba zaposlena roditelja, samohranih zaposlenih roditelja, u udomiteljskim obiteljima, bez roditelja ili odgovarajuće roditeljske skrbi, iz obitelji s troje ili više djece, djeca koja imaju teškoće u razvoju ako postoje uvjeti za njihovu integraciju u redovite programe, djeca u godini prije polaska u osnovnu školu i djeca roditelja koji primaju doplatak za djecu.

Prema navedenim kriterijima prednost pri upisu djece u redovite programe imaju djeca s prebivalištem na području Općine Lokve, ako oba roditelja/skrbnika (samohrani roditelj) imaju prijavljeno prebivalište u Općini Lokve.

Nakon upisa svih zainteresiranih s područja Općine Lokve po istim se kriterijima upisuju djeca iz ostalih općina i gradova do popunjenosti kapaciteta vrtića.

Sve navedene prednosti moraju se obvezno dokumentirati.

Dječji vrtić za ostvarivanje prednosti pri upisu u redovite programe primjenjuje sljedeće kriterije i redoslijed primjenom metode bodovanja kako slijedi:



Djeca s teškoćama u razvoju ne podliježu postupku bodovanja. Roditelj/skrbnik je dužan dostaviti Dječjem vrtiću nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta, uz obvezu odazivanja na poziv Dječjeg vrtića radi davanja mišljenja stručnog tima o postojanju uvjeta za integraciju u redoviti program.

O upisu djeteta s teškoćama u razvoju odlučuje Povjerenstvo na temelju dokumentacije i procjene stručnog tima o psihofizičkom statusu i potrebama djeteta za odgovarajućim programima i uvjetima koje Dječji vrtić može ponuditi.

Ako stručni tim na temelju dokumentacije o specifičnim razvojnim i/ili zdravstvenim potrebama djeteta i inicijalnog razgovora s roditeljima/skrbnicima djece, uz nazočnost djeteta, procijeni da se potrebe djeteta ne mogu zadovoljiti u sklopu redovitog programa, Povjerenstvo će odbiti Zahtjev za upis djeteta u redoviti program i predložiti drugi odgovarajući program ako ga Dječji vrtić može ponuditi.

Prednost pri upisu u okviru utvrđenog broja slobodnih mjesta po programima i odgojno-obrazovnim skupinama ostvaruje dijete s većim zbrojem bodova.

**IV. NAČIN PROVOĐENJA UPISA**

Upisi će se provoditi elektroničkom prijavom putem e-mail d.v.lokve@gmail.com ili osobno u prostorijama Dječjeg vrtića.

Napomena:

a) Zahtjev za nastavak korištenja usluga ili Prijava za upis podnosi se elektroničkim putem ili osobno

b) Dokumenti prilažu se uz Zahtjev za nastavak korištenja usluga ili Prijavu za upis elektroničkim putem skenirani u PDF obliku ili fotografirani ili osobno

c) Povjerenstvo za provedbu upisa utvrđuje prijedlog Liste reda prvenstva slijedom provedenog natječaja za upis djece. Povjerenstvo je dužno u roku od 5 dana po isteku roka za obradu i evaluaciju Zahtjeva/Prijava za upis djece objaviti Liste reda prvenstva na oglasnoj ploči i mrežnim stranicama Dječjeg vrtića

d) Roditelj ima pravo prigovora na Listu reda prvenstva u dijelu koji se odnosi na njegovo dijete.

e) Konačnu odluku o upisu djece donosi Ravnatelj.

**V. OBJAVA REZULTATA UPISA**

Liste reda prvenstva biti će objavljene na oglasnoj ploči i na mrežnim stranicama Dječjeg vrtića najkasnije do 19.05.2023. godine.

Konačni rezultati upisa biti će objavljeni na oglasnoj ploči i mrežnim stranicama Ustanove najkasnije do 26.05.2023. godine.

Ravnateljica OŠ Rudolfa Strohala:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Borka Kezele-Kanjer, prof. /